घर में ज़िम्मेदार बनना पिता से साथ समय बिताना स्कूल में उत्तम नतीजे लाना
उन कामों के बारे में सोचें जो आपके पिता आपसे घर में अक्सर करने को कहते रहते हैं | ऐसे काम सोचें जिन्हें करना आपकी ज़िम्मेदारी है | उन्हें ज़रूर ख़त्म करने की कोशिश करें | अगर आपको घर के काम करना नीरस या मुश्किल लगता है, तो अपने पिता से उन्हें कर पाने की टिप्स लें | शायद वो आपको उनको ख़त्म करने के नए तरीके बता सकें |  उनसे उनकी राय पूछकर आप ये भी जता रहे हैं की आपके लिए उनकी राय अहम् है | एक बार आपके पिता कोई राय दें, तो उसका पालन अवश्य करें | अगर आप उनसे किसी चीज़ को करने की राय मांगेंगे और फिर उसका पालन नहीं करेंगे तो वह उसे अपनी बेईज्ज़ती समझ सकते हैं | अपने पिता को ये मौका नहीं दें की वो आपसे पूछें की काम ख़तम क्यूँ नहीं हुए हैं | एक रोज़ का शेडयूल बना कर अपने कामों को सही समय पर समाप्त करें | जब तक आपको उन्हें समय पर ख़त्म करने की आदत नहीं पड़े, अपने मोबाइल में अलार्म लगाते रहे जो आपको बताये की किसी काम को करने का समय हो गया है | ऐसे कार्यों पर ध्यान दें जो घर में होने हैं लेकिन किसी ने आपसे उन्हें करने को नहीं कहा है | उन्हें अपने पिता को खुश करने के लिए ख़त्म करें | ऐसी चीज़ों के बारे में सोचें को कई महीनों से होनी हैं लेकिन अभी तक कोई कर नहीं पाया है | अपने पिता की दिनचर्या के बारे में सोचें | उदाहरण के तौर पर अगर उन्हें काम पर जाने से पहले कॉफ़ी पीना अच्छा लगता है, तो समय समय पर उनके लिए ये काम करते रहे | इसे उन्हें लगेगा की आपको उनकी फ़िक्र है | अपने घर में रहने वाले और लोगों के लिए चिंता दिखाएं | खास तौर से जब आप घर के आम हिस्सों जैसे लिविंग रूम और किचन प्रयोग कर रहे हों, ऐसी गंदगी नहीं छोड़ें जो किसी और को साफ़ करना पड़े | गंदे कमरों की वजह से अक्सर माँ बाप नाराज़ रहते हैं | फिर चाहे आप अपना कमरा किसी के साथ बाँट नहीं रहे हों, अपने पिता को दिखाएं की आप उसे साफ़ सुथरा रख कर उसका ख्याल रख सकते हैं |  अपने कपड़ों को सही से तह और टांग कर अपनी अलमारी को साफ़ रखें | गंदे कपड़ों को लांड्री बास्केट में डालें | जैसे ही सुबह उठें अपना बिस्तर ठीक कर लें | अगर आप अपने कमरे को पोस्टर इत्यादि चीज़ों से सजाना चाहते हैं, तो ध्यान रहे की ऐसी चीज़ें लगायें जिन्हें देख आपके पिता को शर्मिंदगी महसूस नहीं हो | ये खास तौर से तब ज़रूरी है जब आपके पिता आपके फ़ोन और इन्टरनेट का बिल दे रहे हैं | इन्टरनेट और फ़ोन का इस्तेमाल आपका अधिकार नहीं सुविधा है | आपको अपने पिता को दिखाना होगा की आपको उनके द्वारा खर्च किये गए पैसों और उनके दिए संस्कारों की इज्ज़त है |  अपने पिता से इलेक्ट्रॉनिक्स के प्रयोग को लेकर सीमाओं पर चर्चा करें | अगर वो ऐसे कोई नियम तय करते हैं की आप रात में कितनी देर तक कंप्यूटर पर काम कर सकते हैं या ऑनलाइन कैसी चीज़ें पोस्ट कर सकते हैं, तो उनका पालन करें | अपने पिता और बाकि परिवार के सदस्यों के लिए इज्ज़त दर्शायें और डिनर टेबल पर इलेक्ट्रॉनिक्स का इस्तेमाल नहीं करें | इससे लगेगा की आपको साथ में बताये समय की कितनी कीमत है | अपने घर में प्रेम भरा और शांत माहौल बना कर अपने पिता को खुश करें | अपने भाई बहनों से मधुर सम्बन्ध बना कर रखें | ना तो अपने से छोटों पर हुक्म चलायें और ना ही बड़ों को गुस्सा दिलाएं | अगर उन्हें होमवर्क या किसी और परेशानी को समझने में मदद चाहिए तो वो उन्हें प्रदान कराएं | मिल कर मस्ती करें | अगर आप इतने बड़े हैं की गाड़ी चला सकें, तो अपने भाई बहनों को उनके स्थान पर पहुंचा कर अपने पिता का काम कम करें | वैसे तो अपने भाई बहनों से कभी कभार लड़ना स्वाभाविक है पर जहाँ तक हो सके उनके साथ अच्छे रिश्ते बना कर रखें | अपने पिता के साथ समय बिताना मुश्किल हो सकता है, खास तौर से अगर आप स्कूल जाते हैं, क्योंकि आप भी व्यस्त होंगे और वह भी काम पर गए होंगे | उनके साथ वक़्त बिताने के लिए मेहनत करना और उनसे अपने विचार और ख्याल बांटना आपके रिश्ते को मज़बूत करेगा | कोशिश करके उनके साथ दिन का एक बार का खाना खाएं | ये उनसे पूरे दिन की खास बातें, और ऐसे कोई बात जो आपको चिंतित कर रही है या आपके लिए अहम् है, बांटने का सही समय साबित हो सकता है | अगर आपके पिता भी आपसे अपने मन की बात कहने की कोशिश करते हैं, तो बाद में उनसे फिर उसके बारे में पूछ के ये दिखाएं की आप उस समय उनकी बात ध्यान से सुन रहे थे |  उनके जीवन के बारे में जानें | समय निकालकर उनसे उनके किशोरावस्था, सपने, करियर, या उनकी पसंदीदा यादों के बारे में पूछें | ये ऐसी कहानियां होती हैं जिन्हें आप बढ़े होते तक संजो कर रखते हैं | इनहैं सुनकर आप उनकी सोच को भी समझ पाएंगे | उनकी बात सुनें और ऐसे दिखाएं की आप वाकई में जागरूक महसूस कर रहे हैं | सुनने से आप उनके और नज़दीक आएंगे और ऐसे लगेगा की आपको वाकई में चिंता है | वापस जवाब नहीं देना मुश्किल होगा, खास तौर से अगर आपकी उनकी बात से सहमत नहीं है या वो आपको किसी ऐसी चीज़ के लिए मना कर रहे हैं जो आपको ज़रूरी चाहिए | थोड़ा सा अपने पर नियंत्रण करें और बात को तब बढाएं जब आप शांत महसूस कर रहे हों | अगर आपको गुस्सा आ रहा है, शांत, गहरी सांस लें ताकि आप बेहतर महसूस करें | अगर हो सके तो बैठ जाएँ और एक ग्लास ठंडा पानी पीयें | इससे आपको शांति महसूस होगी |  हमेशा अपने पिता का नजरिया समझने की कोशिश करें | उनका आपको किसी चीज़ को नहीं करने देने के लिए या अलग सोचने का वाजिब कारण होगा | जो आपको उनकी रोक लग रही है वो शायद उनका आपको सुरक्षित रखने की कोशिश है | अगर आपके पिता दुखी है, तो वह ऐसा क्यूँ महसूस कर रहे होंगे उसके कारणों पर विचार करें | क्या वो थके हुए हैं? या काम पर उनका दिन अच्छा नहीं बीता है? या शायद वह किसी और बात को लेकर परेशान हैं? ये ज़रूरी नहीं है की वो आपकी वजह से दुखी हों | अपने पिता से स्कूल के काम या दोस्ती या पैसे से जुड़े मामले या फिर अगर आप नौकरी ढूंढ रहे हैं तो उनकी राय मांगें | इससे उन्हें लगेगा की उनकी राय आपके लिए अहम् है | हो सकता है उन्हें उस स्थिति का सामना करने का अनुभव नहीं हो, लेकिन फिर भी वह आपको ये बता सकते हैं की आपको क्या करना चाहिए या फिर आप कहाँ से इस स्थिति का सामना करना सीख सकते हैं | अपने पिता को दिखाएं की आप उनसे प्यार करते हैं | उनसे स्नेह भरे शब्दों और भाषा में बोलें, या फिर हग या किस करके अपना प्यार दर्शायें | कुछ पिताओं को प्यार का इज़हार करना अच्छा नहीं लगता है और हो सकता है आपको भी उनके नज़दीक आना अजीब लगे | लेकिन ये जान लें की प्यार से किया गया छुअन का एहसास हर इन्सान की मौलिक ज़रुरत है | कई बार खास तौर से लड़के अपने माता पिता से प्यार जता नहीं पाते हैं | आप को जो स्थिति मुताबिक लगे उस हिसाब से व्यव्हार करें | अगर आपको अच्छा नहीं लगता तो आपको सबके सामने अपने पिता को हग करने की ज़रुरत नहीं है | एक सूची बनाएं और उसमें अपने पिता के संस्कारों और विचारों के नाम लिखें | ऐसे कथन सोचें जो आपके पिता अक्सर बोलते हैं, ‘हमेशा सच बोलो,’ या, ‘बेहतरीन प्रदर्शन करने की कोशिश करो’ | इससे उन संस्कारों का पता चलता है जो वो आपको सिखा रहे है ( इन दो उदाहरण में ईमानदारी  और मेहनत) | ऐसा भी हो सकता है की आपके पिता हमेशा ऐसी बातें नहीं बोलते हैं लेकिन एक बार उन्होनें आपको बिठा कर ये बातें समझाई हैं | ऐसा सोचें की उन्होनें अपनी जिंदगी कैसे काटी है | ये सोचें की वह अपना जीवन यापन कैसे करते हैं | ये ध्यान दें की क्या वह हमेशा समय से दफ्तर जाते हैं या सदेव अच्छे कपड़े पहनते हैं | अपना जीवन इस विचारधारा के साथ जीयें |  आपको हर उस बात से सहमत होने की ज़रुरत नहीं है जो आपके पिता कहते हैं | उन विचारों के बारे में सोचें जो आपके जीवन में सकरात्मक बदलाव लायेंगे और उनका पालन करें | अगर आपके पिता का कोई ऐसे कार्य है जिससे आप सहमत नहीं है, तो उनसे इस बारे में बात करें | हो सकता है, साथ में आप कोई ऐसा तरीका सोच पाएं जिससे उनकी आदत छूट जाये | स्कूल में अच्छा प्रदर्शन करके अपने पिता को दिखाएं की आप जीवन में सफल होना चाहते हैं | कोशिश करें की पूरे मन से आप अपने असाइनमेंट समय से ख़त्म कर लें | अगर आपको कोई चीज़ समझ नहीं आ रही है, तो अपनी टीचर से कहें की वो फिर से समझा दें, या सीखने के लिए कुछ और सुझाव दें, या आप किसी दोस्त से खुद को समझाने के लिए भी कह सकते हैं |  एक पढ़ाई का शेडयूल बनाएं | ये हिसाब लगाएं की आपके होमवर्क में कितना समय लगेगा और अपनी शाम और दोपहर का समय उस हिसाब से तय करें | इस शेडयूल में रिविजन और ब्रेक का समय भी शामिल करें | पढ़ाई के सत्र 45 मिनट के तय करें और बीच में 10 मिनट की ब्रेक शामिल करें | अपने फ़ोन को बंद रखें ताकि काम अक्र्ते समय आप सिर्फ पढ़ाई पर ध्यान दें | अगर किसी चीज़ से ध्यान बंटता है तो उसे दूर कर दें | जब तक आपको अपनी पढ़ाई की स्टाइल समझ नहीं आये तो अलग पढ़ाई की तकनीकों के साथ कोशिश करें | पढ़ाई के लिए अपने घर में एक शांत कमरा ढूँढें | ध्यान रहे की आपके पास वहां पढ़ने के लिए अपना स्थान हो | अपने फोल्डर और स्टेशनरी व्यवस्थित करें | अपने विषयों की फाइल संभाल कर रखें | अपने सभी असाइनमेंट पर नाम और तारिख लिखें ताकि आपको मालूम हो की कौन सा काम पहले देना है | अपने लिए अच्छी साख बनाने की कोशिश करें | हमेशा अपनी टीचर्स से विनम्रता से बात करें और क्लास में भाग लेकर दिखाएं की आप सीखने के इच्छुक हैं | कई बार विनम्र होना मुश्किल होता है खास तौर से अगर आप किसी टीचर को पसंद नहीं करते हैं या आपके दोस्त आपको परेशान करते हैं | तमीज़दार बनके एक अच्छा उदाहरण पेश करें | जब आपकी टीचर आपकी तारीफ करेंगी तो आपके पिता गर्व महसूस करेंगे | इसका मतलब ये नहीं है की आप को हर वो बात माननी चाहिए जो आपकी टीचर कह रही है | अगर आपकी टीचर धोंस जमा रही है या आपको उनका रवैया अपने या किसी और के प्रति ठीक नहीं लग रहा है, तो इस मामले को अपने स्कूल के प्रिंसिपल की नज़र में लायें | अपने मात पिता को भी बताएं ताकि उन्हें आपके जीवन में हो रही गतिविधियों का अंदाज़ा हो | स्कूल में अच्छा प्रदर्शन सिर्फ पढ़ाई में ज़रूरी नहीं होता है | ECA  में भाग लेने से आप एक बेहतरीन इन्सान बनेंगे, इसके इलावा आप अपनी पसंद की गतिविधि में भाग लेकर जीवन मूल्य जैसे अनुशासन, नेतृत्व, टीम वर्क, समय प्रबंधन, विश्लेषणात्मक कौशल, सामाजिक कौशल और संगठन सीख सकते हैं | ये सब वो हुनर है जो जीवन में सफल होने के लिए चाहिए | हर माता पिता अपने बच्चों को जीवन में सफल होते देखना चाहते हैं | ECA आपकी कॉलेज के आवेदन और रिज्यूमे में भी प्रभावी लगता है क्योंकि हो सकता है इनमें कुछ ऐसे गुण हों जो वो कॉलेज या एम्प्लायर ढूंढ रहा हो | अपने पिता को दिखाएं की आपको इन्सान की पहचान करना आता है | ऐसे लोगों से दोस्ती करें जो स्कूल में अच्छा प्रदर्शन कर रहे हैं | इसके लिए ऐसे लोगों की तलाश करें की जिनकी टीचर और अन्य लोगों में अच्छी साख है और जो अच्छे किरदार के मालिक है तथा मुसीबत से दूर रहते हैं | आप उनसे कुछ सीख सकते हैं और उनके साथ दोस्ती रख कर आप भी मुसीबतों से दूर रह सकते हैं | अगर आप चाहे तो, आप उनके साथ स्टडी ग्रुप बना कर पढ़ाई कर सकते हैं | किसी काम को सिर्फ इसलिए नहीं करें क्योंकि आपके दोस्त ऐसा कर रहे हैं | अपनी हरकतों के बारे में पहले से सोच लें | अगर आपको दोस्तों के दबाव को सभालने में मुश्किल हो रही है, अपने पिता या किसी स्कूल काउंसेलर से सलाह लें |
अपने काम करें: ज़िम्मेदारी लें: अपना कमरा साफ़ करें: घर में इन्टरनेट और फ़ोन का इस्तेमाल समझदारी से करें: अपने भाई बहनों का ख्याल रखें: उनके साथ वक़्त बिताएं: बहस से बचें: उनसे राय मांगें: प्यार दिखाएं: उनके विचारों का पालन करें: मन लगा कर पढ़ाई करें: अपनी टीचर से अच्छे सम्बन्ध रखें: एक्स्ट्रा करीकुलर एक्टिविटीज (ECA) में भाग लें: अच्छे दोस्त बनाएं:
https://www.wikihow.com/Make-Your-Dad-Happy https://www.wikihow.com/Make-Your-Dad-Happy https://www.wikihow.com/Make-Your-Dad-Happy
Being Responsible Around the House Getting Along with Your Dad Doing Well in School